Steve Cram
Store norske leksikon,Sport og spill,Friidrett,Løp
Steve Cram er en britisk tidligere friidrettsutøver. Han var en del av den britiske dominansen på mellomdistanse i 1980-årene.
19 år gammel løp han sitt første OL i Moskva 1980 på 1500 meter. Han ble verdensmester på 1500 meter i Helsinki 1983, europamester i Athen 1982 og i Stuttgart 1986 og han tok OL-sølv i Los Angeles 1984. Han tok også EM-bronse på 800 meter i 1986.Cram har også tre gull fra Samveldelekene. To gull kom på 1500 meter i Brisbane 1982 og i Edinburgh 1986. Det tredje gullet kom på 800 meter i 1986.I 1985 satte han tre verdensrekorder: på én engelsk mil på Bislett med 3.46,32 (rekord til 1993), på 1500 meter (3.29,67) og på 2000 meter (4.51,39). Tiden på en engelsk mil er fortsatt gjeldende europeisk rekord. Tiden på 2000 meter sto som europarekord fram til Jakob Ingebrigtsen løp på 4.50,01 på Bislett 11. juni 2020.Personlige rekorder for øvrig: 1.42,88 på 800 meter, 2.12,88 på 1000 meter.Cram har senere vært kjent som TV-kommentator for BBC. Utmerkelser Medlem av Den britiske imperieordenen. Bislett-medaljen. Kommandør i den britiske imperieordenen. Les mer i Store norske leksikon friidrett mellomdistanseløp friidrett – utvikling av verdensrekordene